РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 6
от заседанието на Комисия ”Международна дейност” на ВСС,
проведено на 20.02.2013 г.

Днес, 20.02.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” №12, ет. 3, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова
ЧЛЕНОВЕ:    	  Магдалена Лазарова
				  Мария Кузманова - отсъства
                		  Милка Итова 
			  Михаил Кожарев

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет, Аделина Кандова – старши експерт – международна дейност в дирекция „Международна дейност” в Администрацията на Висшия съдебен съвет.

1. ОТНОСНО: Организиране на среща между Моника Димитрова-Бийчър, директор и ръководител на Управляващия орган на Оперативна програма „Административен капацитет”, комисия „Международна дейност” и комисия „Бюджет и финанси” на ВСС относно провеждане на съвместна работна среща и отчитане на проекти по ОПАК с бенефициенти от съдебната система.

Приложения: 1. Писмо с вх. № 04-14-018/18.02.2013 г. от г-жа Моника Димитрова-Бийчър – директор и ръководител на Управляващия орган на Оперативна програма „Административен капацитет”;
2. Писмо с изх. № 03-00-30/10.01.2013 г. до г-н Томислав Дончев – министър по управлението на средствата от ЕС от г-жа Моника Димитрова-Бийчър – директор и ръководител на Управляващия орган на Оперативна програма „Административен капацитет”;
3. Писмо с изх. № 04-01-12/24.01.2013 г. до г-жа Моника Димитрова-Бийчър – директор и ръководител на Управляващия орган на Оперативна програма „Административен капацитет” от г-н Томислав Дончев – министър по управлението на средствата от ЕС.
КОМИСИЯ „МЕЖДУНАРОДНА ДЕЙНОСТ”
РЕШИ:

1.1. УВЕДОМЯВА комисия „Бюджет и финанси” на ВСС, че съвместната среща на двете комисии с Моника Димитрова-Бийчър, директор на УО на ОПАК и негови представители за обсъждане на идентифицираните от бенефициентите проблеми и дадени препоръки ще се състои на 25 февруари 2013 г. от 11.00 ч. в пресцентъра на ВСС.

2. ОТНОСНО: Покана, отправена от президента на Европейската мрежа на съдебните съвети съдия Пол Гилиган до Соня Найденова – представляващ Висшия съдебен съвет.

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. ПРЕДЛАГА на Висшия съдебен съвет да командирова Соня Найденова – представляващ Висшия съдебен съвет за периода 17-19 март 2013 г. в гр. Рим, Италия за участие в работна среща, на която ще бъде обсъдена организацията на Общото събрание на Европейската мрежа на съдебните съвети в София.

2.2. РАЗХОДИТЕ за пътни, нощувки, дневни и медицинска застраховка са за сметка на Висшия съдебен съвет.

2.3. ИЗПРАЩА преписката на комисия „Бюджет и финанси”,  за сведение и по компетентност.

2.4. Точката ще бъде включена в дневния ред на заседанието на ВСС на 28.02.2013 г.

3. ОТНОСНО: Справка за декларациите от общите събрания (за периода 2002 – февруари 2013 г.) и за проектните екипи (за периода 2012-2013 г.) на Европейската мрежа на съдебните съвети (ЕМСС).
КОМИСИЯ „МЕЖДУНАРОДНА ДЕЙНОСТ”
РЕШИ:

3.1. ПРИЕМА ЗА СВЕДЕНИЕ справката за декларациите от общите събрания (за периода 2002 – февруари 2013 г.) и за проектните екипи (за периода 2012-2013 г.) на Европейската мрежа на съдебните съвети (ЕМСС).

4. ОТНОСНО: Обобщени отговори на Въпросник относно рамката на регионално сътрудничество на Регулаторните съдебни органи на Балканския регион.
КОМИСИЯ „МЕЖДУНАРОДНА ДЕЙНОСТ”
РЕШИ:

	4.1. ПРИЕМА ЗА СВЕДЕНИЕ обобщените отговори на Въпросник относно рамката на регионално сътрудничество на Регулаторните съдебни органи на Балканския регион.

	4.2. ВЪЗЛАГА на дирекция „Международна дейност” на АВСС да уведоми Офиса на Регулаторните съдебни органи на Балканския регион, че Висшият съдебен съвет на Република Бълария няма да предостави допълнителни коментари по обобщените отговори на Въпросник относно рамката на регионално сътрудничество на Регулаторните съдебни органи на Балканския регион.

5. ОТНОСНО: Кандидатури на Десислава Джарова, съдия в Софийски районен съд, Димитър Халачев, следовател в Окръжен следствен отдел при Окръжна прокуратура – гр. Русе, Чавдар Димитров – съдия в Административен съд – гр. Бургас, Светослав Стойнов – прокурор при РП-Варна, Катерина Енчева, съдия в Софийски градски съд, Искър Искъров, съдия в Районен съд – гр. Бургас за вакантни позиции в ГД на Европейската комисия с краен срок за кандидатстване пред МВнР – 20.02.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

5.1. ОДОБРЯВА кандидатурите на Десислава Джарова, съдия в Софийски районен съд, за позиция SJ.MARE; Димитър Халачев, следовател в Окръжен следствен отдел при Окръжна прокуратура – гр. Русе, за следните вакантни позиции: OLAF.A.2, OLAF.A.4; Чавдар Димитров – съдия в Административен съд – гр. Бургас, за следните вакантни позиции: BUDG.B.3, EMPL.B.1, JUST.C.1, OLAF.A.2, OLAF.A.4, SANCO.B.5, COMP.DDG3.03-EN, COMP.F.2-EN, MARE.B.3-EN, MARKT.E.4-EN, MARKT.F.4-EN, MOVE.D.4-A-EN, MOVE.D.4-B-EN, TAXUD.C.1-EN и TRADE.H.3-EN; Светослав Стойнов – прокурор при РП Варна, за следните вакантни позиции: JUST.C.1, OLAF.A.2, OLAF.A.4, SANCO.B.5; Катерина Енчева, съдия в Софийски градски съд, за следните вакантни позиции:  JUST.C.1, MOVE.D.4-A-EN, COMP.F.2-EN, JUST.A.3-EN; Искър Искъров, съдия в Районен съд – гр. Бургас, за следните вакантни позиции:  MOVE.D.4-A-EN, MOVE.D.4-B-EN; Божидара Ганева, прокурорски помощник в Апелативна прокуратура – гр. София, за следните вакантни позиции:  OLAF.A.2, OLAF.A.4.

5.2. ВЪЗЛАГА на дирекция „Международна дейност” на АВСС да качат CV-тата във вътрешните пощи на членовете на Висшия съдебен съвет и на комисията, за запознаване.

5.3. ПРЕПРАЩА документите на кандидатите до дирекция „Човешки ресурси” в Министерство на външните работи в указания срок.

6. ОТНОСНО: Писмо от Иван Маринов, главен секретар при Администрацията на главния прокурор, във връзка с командироване в чужбина на представител на Прокуратурата на Република България.

КОМИСИЯ „МЕЖДУНАРОДНА ДЕЙНОСТ”
РЕШИ:

6.1. ПРИЕМА ЗА СВЕДЕНИЕ писмото от Иван Маринов, главен секретар при Администрацията на главния прокурор, във връзка с командироване в чужбина на представител на Прокуратурата на Република България.

6.2. ВЪЗЛАГА на дирекция „Международна дейност” на АВСС да актуализира информацията в таблицата за командированите в чужбина лица от органите на съдебната власт, изготвена в изпълнение на решение по Протокол № 28/12.09.2012 г. във връзка с решение по Протокол № 27/25.07.2012 г. на комисия „Международно правно сътрудничество” на ВСС.

7. ОТНОСНО: Извлечение № 6/14.02.2013 г. от комисия „Публична комуникация”.

КОМИСИЯ „МЕЖДУНАРОДНА ДЕЙНОСТ”
РЕШИ:

7.1. ВЪЗЛАГА на Валери Михайлов – директор на дирекция “Информационни системи” да публикува годишния отчет за дейността на комисия „Международна дейност” за 2012 г.  в Интернет страницата на ВСС – Раздел – Решения на постоянните комисии/комисия “Международна дейност”.

8. ОТНОСНО: Извлечение от протокол № 4 от заседание на комисия „Професионална етика и превенция на корупцията” на ВСС, проведено на 04.02.2013 г. относно писмо с вх. № 04-04-008/28.01.2013 г. от министъра на вътрешните работи Цветан Цветанов във връзка с изпълнение на мерките по Актуализирания план за противодействие на организираната престъпност (отложена от заседанието на комисия „Международна дейност” на 13.02.2013 г.)

КОМИСИЯ „МЕЖДУНАРОДНА ДЕЙНОСТ”
РЕШИ:

8.1. ПРИЕМА ЗА СВЕДЕНИЕ предоставената информация.

8.2. ОПРЕДЕЛЯ за участие в работната група Незабравка Стоева – член на ВСС и Мая Атанасова – старши експерт, юрисконсулт в Администрацията на ВСС, които да обобщят и изпратят отговорите по електронна поща до дирекция „Координация и информационно-аналитична дейност” – МВР, с копие до комисия „Международна дейност”.

ДОПЪЛНИТЕЛНА ТОЧКА 1: Информация от Иван Сербезов, дипломатически служител ІІ степен в отдел „НАТО” на дирекция „Политика за сигурност” в Министерство на външните работи относно проведени консултации с делегация на НАТО по раздел „Стабилизиране и възстановяване” от Цели за способности 2013, предложени от Алианса за страната ни.

КОМИСИЯ „МЕЖДУНАРОДНА ДЕЙНОСТ”
РЕШИ:

	1.1. ПРИЕМА ЗА СВЕДЕНИЕ предоставената информация.

ДОПЪЛНИТЕЛНА ТОЧКА 2: Извлечение от протокол № 3/25.01.2013 г. на Комисия по правни въпроси относно писмо от Катя Бельова – председател на Окръжен съд – Благоевград, във връзка с решения на ВСС по протокол       № 1/2008 г. и протокол № 43/2009 г., ведно с доклад от Силвия Илиева – началник-отдел НДПП и извлечение от протокол № 3/25.01.2013 г. на КПА.

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. ПРИСЪЕДИНЯВА се към решенията на Комисията по правни въпроси и на Комисията по предложенията и атестирането на ВСС.

2.2. ВНАСЯ преписката за обсъждане и изработване на съвместно становище на работното заседание на ВСС от 14.30 ч. и извлечението от протокол № 3/25.01.2013 г. на КПА.                                                                                                                                                                                                                                                                  

Точка Разни: Изслушване на Недко Симов - зам.-окръжен прокурор в ОП – Смолян.

По точка Разни комисия „Международна дейност” изслуша Недко Симов – зам.-окръжен прокурор в ОП-Смолян по повод участието му в работна среща на екипа по проект “Съдебна реформа в Европа” на Европейската мрежа на съдебните съвети, състояла се в периода 17-18 декември 2012 г. в гр. Вилнюс, Литва.

 ПРЕДСЕДАТЕЛ 
НА КОМИСИЯТА:    /П/
                   СОНЯ НАЙДЕНОВА